JohanHeinsen/ENO huggingface dataset:
Berlingske Tidende, 1836-05-17
Jndenlandske Efterretninger. J Nr. 35 af Loll. Falst. Stifts-Tidende læses Følgende: Vi have i den senere Tid seet enkelte Exempler paa at Bestyrelser af offentlige Kassers Midler ved Pressens Hielp have aflagt Rede og Rigtighed for deres Forvaltning. Disse Bestyrelser have saaledes ikke alene de farto erkjendt Gavnligheden i Regnskabsførelsens Offentlighed, men de have tillige erkjendt, at der paahviler dem, om just ikke til Dato nogen juridisk, saa dog en naturlig Forpligtelse til at gjøre Regnskab for dem, hvis Penge de have under Hænder. Men som sagt, disse Exempler ere kun faa, og de have navnligen i dette Stift endnu ikke fundet nogen Efterlignelse. At afhielpe Savnet og derved opfylde Almeenhedens Ønske, staaer naturligviis ikke i den enkelte Mands Magt, i Særdeleshed naar Forvaltningen er udenfor hans Ressortdette maa han overlade til vedkommende Bestyrelsers eller Regnskabsføreres Sands for Almeenvel og Ret færde og billighedsfølelse, saalænge det ikke ved Lov er gjort dem til Pligt at aabne deres Regnskabs eller Kassebøger til Revision og Decision ogsaa af den større Hob. Men derfor er det ikke mindre fortjenstligt, naar den enkelte Mand søger saavidt muligt at benytte Lejligheden til at gjøre sig bekjendt med sin Communes Finants-Etat og at bringe sine Erfaringer til offentlig Kundskab. Og skyer han ikke Uleiligheden at strække sine Undersøgelser udenfor sin egen Kreds, vinder naturligviis hans Meddelelser, saamegen mere almindelig Jnteresse. J Erkjendelsen, heraf, med dette Haab og med den Sætning for Øje, at Noget er bedre end slet Jntet, have vi ifinde gjennem denne Tidende at levere en kort Udsigt over enhver af Stiftets Kjøbstæders oeconomiske og Fattigvæsens-Regnskaber for Aaret 1835, efterhaanden som vi erholde de til disse Bidrags Udarbeidelse fornødne Materialier. At dette Forsæts Realisation er betinget deraf, at disse Materialier ere erholdelige, er en Selvfølge, ligesom og, at vi maae lempe os efter den Plads, denne Tidende seer sig i Stand tilat aabne os for disse Bidrag. Dog, dersom ingen uovervindelige Hindringer lægge sig i Veien for vort Øjemeed, ville vi slutteligen anstille en Sammenligning mellem respective Kjøbstæders Status med Hensyn til ovennævnte Grene af Communevæsenet, og deraf uddrage et almindeligt Resultat, som forhaabentligen vil læses ikke uden Jnteresse. For Øjeblikket kunne vi saaledes meddele et Uddrag af Rødbye Kjøbstads oeconomiske Regnskab. for Aaret 1835.
Berlingske Tidende, 1836-05-17
Efter dette har Jndtægten været: Beholdningen fra 1834.... 40 Rbd. 1 Mk. 10. Paalignede Bidrag. 1032 3 12 Forpagtnings- og Leie-Afgivt af Byens Jorder og Pladser. Leie af Byens Raadstue og Arrester, som bruges af Fuglse Herred.... Landdistrictets Bidrag til Gjorde moderens Løn og Emolum... Regnskabsførernes Tilgodehavende pr. Ballance...... Summe. Summa Jndtægt 1181 Rbd. 2 Mk. 3 s. hvorimod Udgivterne i samme Aar have andraget: Reglementerede Udgifter, saasom Skatter, Ligninger m.m. 755 Rbd. 2 Mk. 6 s. Ubestemte Udgivter, indbefattende Reparationer paa Raadstuen, Byens Pompeværker og Brønde, Reqvisiter til Politi corpset m.m...... 271 - 4 - 10 1/2. Delinqvent- og andre forskudte Omkostninger..... Udgivter ved Brolægningen. Vaccinations-Omkostninger.....
Berlingske Tidende, 1836-05-17
Uerholdelige og til Afgang approberede Restancer...... Summa Udgivt 1181 Rbd. 2 Mk. 2 s. Bidraget 1032 Rbd. 3 Mk. 12 s. er paalignet, 273 Næringsbruger og 201 Hartkornsbrugere. Det største Bidrag enkelt Næringsbruger, som saadan, har betalt for Aaret 1835 var 64 Rbd. 3 Mk. 2 s. Fordeles Bidraget lige paa alle Contribuenter, bliver det for hver 2 Rbd. 1 Mk. 12 s. Byen eier ingen Capitaler, men var derimod ved Udgangen af Aaret 1835 bortskyldig 286 Rbd. 5 Mk. 10 s. Sølv og 86, Rbd. 5 Mk. 3 s. S. og T.; den første Sum til det grevelige schimmelmannske Fidekommis, og den sidste til Fuglse Herreds Overformynderi.
Berlingske Tidende, 1836-05-17
Odense, den 13de Maj. – J Middagsstunden, imellem Kl. 12 og 2, bleve salig Stiftamtmand, Kammerherre Cederfeldt de Simonsens jordiske Levninger henbaarne og bisatte i St. Knuds Domkirke, indtil de kunne henføres til hans Familiebegravelse i Rorup Kirke ved Stamhuset Erholm. Højtidelighederne ved denne Liigbegjængelse vare ej alene de, som den Afgangnes ophøiede Stilling i Borgersamfundet fordrede, men ogsaa Vidner om den almene Højagtelse og Hengivenhed, han nød her i Livet. Ved Sørgehuset paraderede hele Borgervæbningen, og trak med sit Musikcorps foran op indtil Kirkegaarden, hvor den atter stillede sig udenfor Kirkens Hovedindgang. Liigkisten bares hele Vejen i Hænderne af Borger- og Brandcorps-Officerer, samt andre Hædersmænd, der kappedes om at yde den Hedengangne den sidste Ære. Foran Liigtoget, hvorved Marschallerne vare Dhrr. Kammerjunker v. Lüttichau og Regjeringsraad Pontoppidan, bares næstefter Vorfakler med den Afdødes foromhængte Vaaben, hans Ordener af Dhrr. Justitsraad Ridder Reimuth og Boghandler, Danebrogsmand Milo den Ældre, og hans Kammerherrenogle af Hr. Kammerjunker de Klaumann, derefter gik Cathedral skolens confirmerede Disciple parviis. Efter Kisten fulgte da den næsten uoverseelige Række af sikkerlig imellem 100 og 150 Sørgepar af alle Stænder og borgerlige Stillinger, ei alene fra Stiftstaden og dens Omegn, men endog fra de fjerneste Steder og Egne i Provindsen; iblandt andre 30 Geistlige.
Berlingske Tidende, 1836-05-17
Da Liigtoget kom udenfor Hovedvagten paa Flakhaven, paraderede der et Detaschement af fyenske Dragoner med deres Musikcorps, som blæste Liig psalmen: "Hvo veed hvor nær mig er min Ende Da den smukt udarbeidede og blomsterkrandsede Kiste var baaren ind og nedsat foran Chorsdøren, og ovennævnte Liigsalmes tre første Vers afsjungne, gav Hs. Højærv. Hr. Stiftsprovst Ortved i en skjøn og kraftfuld Tale en aand- og salvelsesfuld Udsigt saavel over den Saliges tidlig betraadte, og med urokkelig Retskaffenhed og utrættelig Virksomhed fortsatte Embedsbane, som over hans elskværdige Familieforhold, og hele Færd som Huusfader, Ven og Medborger. Derefter fremstod Hs. Højærv, Hr. Biskop, Dr. og Ridder Faber, og lagde en, med de reneste og kraftigste Farver udstyret, "Mindeblomst paa den Hedenfarnes Gravmæle, hvornæst otte Musik elskere af begge Kjøn afsang fra Orgelet, uden Alkompagnement, en af Hs. Højærv. Biskoppen forfattet Sørgesang.
Berlingske Tidende, 1836-05-17
Efter Sangen, hvortil Musikken var componeret af Hr. Organist Foersom den Yngre, opførte det her dannede musikalske Dilettantsamfund, som havde stillet sig i Kirkens Vestende imellem Konge-Gravstenen og Døbefonden, en Sørgemusik med Blæse Jnstrumenter, og der præluderedes paa Orgelet medens Følget gik ud af Kirken og skiltes af udenfor Kirkedøren, hvor Borgervæbningen atter paraderede. Det skjønneste Vejr begunstigede Sørgehøjtiden - hvis Mage i Omfang ikke har været seet her siden høisalig Prinds Christian August's Bisættelse. Overhovedet have vi i Gaar og i Dag havt de to første rigtig klare og blide Foraarsdage.
Berlingske Tidende, 1836-05-17
Kjøbenhavn, den 17de Maj. Nr. 74, det sidste Nummer af Jtzehoer StænderTidende, indeholder først Slutningen af Betænkningen angaaende de gjorte Forslag om Bankinstitutet i Altona. Sluttelig har Tidendens Redaction, for at lette Oversigten af Stænderforsamlingens Arbeider tilføjet en Fortegnelse og et Register over samme. Heraf sees at der har været forelagt den holsteenske Stænderforsamling fjorten Kongelige Lovudkast og tre og tyve Privat-Petitioner. Over de af ovennævnte Gjenstande, hvorover der er taget Beslutninger, ere syv og tyve Betænkninger affattede til Hs. Majestæt Kongen af Stænderforsamlingen.
Berlingske Tidende, 1836-05-17
Kjøbenhavn, den 17de Maj. Af de med Posten i Morges Kl. 6 1/2 ankomne Aviser meddele vi vore Læsere saa Meget, som Rummet, tillader. England. - Overhusets Beslutning med Hensyn til de irske Municipaliteter har bevæget den ellers saa maadeholdne "Courier til den Erklæring, at hiin Tor=Peerernes Beslutning er et Slag, de have ført mod deres egen politiske Tilværelse. "Morning Chronicle" udtaler sig endnu haardere derover, nemlig saaledes: "De Fordømtes Lod synes at true Lordernes Huus. Deres Herligheder have aabenbart besluttet, ikke at skuffe deres Fienders Forhaabninger ved veldædige Handlinger. At sætte Kongens Ministre i Forlegenhed, selv at paatage sig de Pligter, der med Rette tilkomme Kronens ansvarlige Raadgivere, at insultere Parlamentets Underhuus og at forbittre Folket i dette Land, det synes at være Overhusets eneste Formaal og eneste Skik i dets nuværende Forfatning. Skulde nu den fornærmede Nation, trættet ved de systematisk gjennemførte, forargelige og opirrende Qvælerier, endelig blive drevet til Reactioner, da maae i Sandhed Peererne selv indrømme, at ethvert Angreb paa deres arvede Forrettigheder kun kan tilskrives deres egen haardnakkede Modstand, mod alle folkelige Forholdsregler. Hvis i noget, fjernt eller nær, Tidspunkt Folket i det forenede Kongerige skulde forlange en Ophævelse af den lovgivende Magts arvelige Kammer, da vil denne Fordring ene og alene have sin Oprindelse i den aabenbare Uret, som dette Huus ulykkeligviis gjør sig skyldigt i. Uden noget Hensyn tilintetgjøre Pererne alle Municipaliteter i Jrland, Corporationer, hvis Tilværelse hviler paa det samme Grundlag, som den patriciske Stand; kunde de altsaa beklage sig, naar engang i Tiden Peerernes Huus ogsaa skulde afskaffes
Berlingske Tidende, 1836-05-17
Tydskland. – Den preussiske Stats-Tidende Nr. 133 indeholder Følgende: "Deres Kongelige Højheder Hertugen af Orleans og Hertugen af Remours ere ankomne fra Paris hertil og ere stegne af i det kongelige Slot i de for Høistsamme i Beredskab satte Værelser." Videre melder samme Tidende: "Ankomne ere fra Paris Deres Excellentser, de kongelige franske General-Lieutenanter, Pairer af Frankerig, Ridder Baudrand og Grev v. Col bort; den kongelige franske General-Major, Baron Marbot og Hertugerne af Valengay og af Elchingen; den overordentlige Gesandt og befuldmægtigede Minister af Hs. Majestæt de Franskes Konge ved Hoffet her, Bresson, fra Halberstadt." Endelig melder samme Tidende under Berlin, den 12te Maj. Efterat Hertugerne af Orleans og Remours havde paa deres Reise fra Paris til Berlin holdt det næstsidste Natteqvarteer i Halberstadt og det sidste i Brandenburg, ere Høistsamme ankomme hertil i Gaar Eftermiddags henimod Kl. 4. Umiddelbar efter Deres Ankomst i det Kongelige Slot modtoge De Besøg af det Kongelige Huses Prindser, og gjorde dernæst Hs. Majestæt Kongen Deres Opvartning. Herfra begave Deres Kongelige Høyheder sig til Hendes Majestæt Dronningen af Nederlandene, ligesom ogsaa til Prindsesserne af det Kongelige Huus. Haabet, om Aftenen at see begge Prindserne i Operahuset, hvor man for fuldt Huus gav Spontinis paa ny indstuderede OperaAlcidor, kunde ikke gaae i Opfyldelse, da Høistsamme til den Tid endnu ikke havde endt Deres Besøg. Om Aftenen var Souper hos Hs. Kongelige Høyhed Kronprindsen. J Dag Middag er stort Diner paa Slottet i Riddersalen. – Foruden de ovennævnte Personer ere i Hertugerne af Orleans's og af Remours's Følge ogsaa Escadron-Chefen i Generalstaben, Greven af Montgion og Bureau-Chefen Hr. Asseline. – Under Hertugerne af Orleans's og af Remours's korte Ophold i Magdeborg, hvor de ankom i Forgaars Kl. 11 1/2 under Kanonernes Torden fra Voldene, og stege af i Værtshuset "Staden London, lode Deres Kongelige Højheder sig Militair- og Civil-Øvrighederne, der havde indfundet sig til Deres Modtagelse, forestilles af General-Lieutenant og Stadens første Commandant, Grev v. Hacke. Derpaa begave Høistsamme sig forbi Fronten af den ved Deres Aftrædelses-Qvarteer opstillede Æresvagt, til Domkirken, og derfra paa Fyrstensvold, hvorfra de oversaae de nærmest liggende Fæstningsværker og Elben. Dernæst vendte begge Prindserne med hele Følget tilbage til Værtshuset "Staden London" og indtoge der en Dejenner, hvortil Militair- og Civil-Øvrighederne vare indbudne. Kl. 1 1/2 fortsatte Deres Kongelige Høyheder Deres Reise over Brandenborg til Berlin.
Berlingske Tidende, 1836-05-17
Det Kongelige Theater. J Aften opføres: Hans Heiling, romantisk Opera.
Berlingske Tidende, 1836-05-17
Reisende. Ankomne den 14de og 15de Mai, Kjøbmand Møller fra Malmøe, Handlende Müllens fra Helsingøer, Handlend Bjørman, Lafstrøm, Seth, Lafmark og Dr. Gram og Andersen fra Malmøe, Staderende Engdahl og Rasell fra Lund, Krigsassessor Wiggers fra Husum, Handlende Levin fra Kjøge, Cand. pharm. Nielsen fra Saxkjøbing, Slotsforvalter Rasmussen fra Helsingøer, Handlende Hammar fra Helsingøer og Banse fra Stokholm, Stud. pharm. Stabell fra Aarhuus. Ankomne den 18de Maj med Dampskibet, Frederik den SjetteStiftsdame Frøken v. Blome med Selskabsdame, Frøken v. Oxholm, Kammerjunker v. Gall med Frue, Kammerherre v. Harmens med Frue, Mad. Køyke, Hr. Baur med Søster. Toldforvalter Hertug, Dr. Almquist, Kjøbmand Dolluss, Cand. Huss. Dhrr. Hackendorff, Wandorf, Schabon, Reimers og Jessen, alle fra Kiel. Meteorologiske Jagttagelser. Kl. 12 Middag.
Berlingske Tidende, 1836-05-17
Barom. Therm. Vinden. 8 Mai 28, 2, 4, 10, 2 Varme. N. O. N. O.S. V.
Berlingske Tidende, 1836-05-17
Private Avertissementer.
Berlingske Tidende, 1836-05-17
Døde. Min kjære Søster Anne Sophie Christensen afgik ved en blid og rolig Død den 6te Mai sidst. J de tyve Aar hun var i mit Huus var hun mig en troe og hengiven Søster, og i Moders Sted min Datters omhyggelige og kjærlige Opdragerinde. Hendes Savn er for os begge erstattelig. Dette bekjendtgjøres sørgeligst for Familie og Venner paa min Broders og egne Vegne. Kolding, den 16de Mai 1836. J. Christensen.
Berlingske Tidende, 1836-05-17
Søndagen den 8de Mai bortkaldtes fra Livet min elskede gode Søster, Enke-Pastorinde Frederikke Kock, fød Egeberg, i Kjøbenhavn, i hendes 79de Aars Alder. Dette for mig, den sidste af 8 Sødskende, smertelige Dødsfald meddeles herved Slægt og Venner. Nestved, den 12te Mai 1836. Johanne Martine Bryndum, fød Egeberg.
Berlingske Tidende, 1836-05-17
At Jomfrue Beate Christine Eberhardt, fød i Kjøbenhavn, i Dag den 5te Mai, heri Hadersleb ved Døden er afgaaet, har jeg, som Testaments Fuldbyrder, herved at bringe hendes herværende og fraværende Familie og Bekjendtere til Kundskab. Hadersleb, d. 5te Mai 1836. R. H. Mortensen.
Berlingske Tidende, 1836-05-17
Literaire Anmeldelser. Stændertidenden for Siellands m. fl. Stifter, Nr. 166-167, ere udkomne og faaes her i Byen paa det Berlingske Comptoir, Pilestræde Nr. 11. Paa Grund af den almindelige Mangel paa Papiir er Trykningen af Stændertidenden bleven opholdt fra den 10de dennes indtil Dato. Den 17de Mai 1836. Udkommet i Dag: Den Sælsomme, eller Kjærlighed og Bod, ny Roman af C. Spindler. Hele Værket, stort 272 Sider i 800, faaes indheftet for 12 Mk. hos Forlæggeren, Hofboghandler Becken, Nr. 57 i Myntergaden. Sammesteds faaes den i disse Dage nys udkomne historiske Roman: Calabreseren, eller Lazzaronprindsen, af Bellani. Alle 3 Dele, indheftet 16 Mk.
Berlingske Tidende, 1836-05-17
Blandede Avertissementer. Capitain L. C. Poulsen, førende Briggen Emerald, er anmeldt at afgaae til Vestindien den 22de dennes; Breve imodtages daglig fra Kl. 7 Formiddag til Kl. 3 1/2 Eftermiddag i det kongelige vestindiske Brevcontoir paa Toldboden.
Berlingske Tidende, 1836-05-17
Det pharmacentiske Understøttelses-Selskab. De ærede Medlemmer opfordres herved til behageligst at indsende deres Bidrag for Kjøbenhavns og hele Siellands Stift til Undertegnede, for Fyen, Jylland og Øerne til de respective Provindsial-Kasserere i hvert Stift; Alt efter Fun J. S. Baagøe, datsens §. 516. Apotheker. Uldne, Silke- og Bomuldsvarer farves og trykkes hos Undertegnede, i Gothersgaden Nr. 133, ligeoverfor ExerGottlieb Schleisner. ceerhuset.
Berlingske Tidende, 1836-05-17
Med Kongelig allernaadigst Bevilling hensidder jeg i uskiftet Boe efter min salig Mand, Kjøbmand Jørgen Hatting, og fortsætter den af ham hidtil førte Handel. Jdet jeg takker Enhver, med hvem den Afdøde har staaet i Handelsforbindelse, for den Tillid ham er viist, haaber jeg at blive beæret med samme, til hvis Vedligeholdelse jeg skal gjøre mig værdig. Skjelskjør, den 12te Mai 1836. Christine Sophie Hatting.
Berlingske Tidende, 1836-05-17
Forhenværende Huusmand af Sparenstrup, Ernst Johansen, hvis nu havende Opholdsted er ubekjendt, indkaldes herved med 6 Ugers Varsel for at meddele Forklaring om, hvorvidt han ønsker at fornye Ægteskabet med sin, i Henseende til Bord og Seng separerede Hustrue, Mette Jørgensdatter. af Liunge. Frederiksborg Amthuus, den 14de Mai 1836. Lindholm, const.
Berlingske Tidende, 1836-05-17
Tillaans. Imod at give 1ste Prioritets Panteret i velbeliggende Hovedgaarde tildeels med underliggende Bøndergods, Skove, og Tiender, søges tillaans forskjellige större og mindre Capitaler fra 8,300 Rbd. til 30,000 Rbd. Sölv. Man behage at henvende sig til Copist Berthelsen, Vandkunsten, Nr. 180, 1ste Sal, i Kjöbenhavn, som er bemyndiget til at afslutte Laanene.
Berlingske Tidende, 1836-05-17
Fragtleiligheder. Dampskibet "Løven. Torsdagen den 19de Mai, Kl. 6 Morgen, afgaaer Løven fra Karrebek til Nakskov og Kiel Onsdag den 18de Mai, om Eftermiddagen afgaaer fra Kjøbenhavn over Roskilde, Ringsted, Nestved til Karrebek, Befadring af Wienervogne, der medtager de Personer, som ønske at afgaae med Løven" Torsdag Morgen. – Jndskrivningen skeer i Kjøbenhavn paa Personpost-Expeditionscontoiret Onsdag fra 13. Directionen for Dampskibet Løven. Sælges.
Berlingske Tidende, 1836-05-17
En ny ualmindelig let 2stolet Hamborger vogn paa Fjedre og nogle större og mindre Bræde vogne, med og uden Stole, samt nogle enkelte brugte dito, hvoriblandt en Barnestol til at hænge i en 2stolet Vogn, ere tilsalgs i Hausergaden, Nr. 204 Litr. C. 2, hos Smedemester Lassen.
Berlingske Tidende, 1836-05-17
Oplaget af engelsk Fajance. Nr. 74 bag Börsen, er ved en assorteret Ladnings Ankomst, i disse Dage, atter bleven forsynet med courante hvide og couleurte Vare, af fortrinlig Godhed, hvorom Undertegnede herved har den Fornøielse at underrette sine ærede Handelsvenner, Kjöbenhavn, d. 16de Mai 1836. C. E. Knudsen.
Berlingske Tidende, 1836-05-17
Med ægte hvide Sukker-Runkel-Roe-Kjerner, eller Frøe, anbefaler sig Gustav Hiller. i Berlin, Münz-Strasse Nr. 16.
Berlingske Tidende, 1836-05-17
Bedste rødt og hvidt Kløverfrø, Theemoteifrø, fiint Raigræs, bekommes paa Kultorvet Nr. 205, hos N. D. Holst.
Berlingske Tidende, 1836-05-17
Retslige Avertissementer.
Berlingske Tidende, 1836-05-17
Auctioner. Da de ved Auctionen den 20de April 1836, over den saakaldte Dronningens lille Enghave gjorte Bud, ikke af det Kongelige Rentekammer ere approberede, bliver bemeldte Enghave, som er beliggende udenfor Stadens Vesterport, vesten for Veien til Tømmerpladsen og indeholder 32,100 Alen eller 2 Tdr. 2 1/2 Skp. Land, paany opraabt til Bortsalg ved en Auction, som afholdes paa Birkedommerens, Justitsraad Friderichsens Contoir paa Vesterbro Nr. 52, Torsdagen den 19de Mai 1836, om Middagen Kl. 12, dog paa det Kongelige Rentekammers nærmere Approbation. Conditionerne ere forinden til Eftersyn her paa Contoiret, bag Børsen Nr. 78. Kjøbenhavns Amtstue, den 13de Mai 1836. Frydensberg.
Berlingske Tidende, 1836-05-17
Fredagen den 20 Mai d. A., om Formiddagen Kl. 10, bliver i den saakaldte Dronningens lille Enghave Nr. 95 ved Tømmerpladsen, udenfor Kjøbenhavns Vesterport ved Auction bortsolgt til Redbrydelse og Bortførelse: Et Skuur af Tømmer og Bræder med Loft, Tegltag og Muursteensguir, et een Etages Vaaningshuus af Muur og Bindingsværk med Loft og Kjælder, Skorsteen og Tegltag, endeel Plankeværker med Porte og Dørre, 2 Skure af Bræder. Endvidere adskillige løse Bræder og Lægter, en Vandpost, 2 Segldugs Presenninger, 3 Kakkelovne, en Veierbuk, en Læssebuk, Trillebøre, Trapper, med mere. Kjøberne gives Credit i 6 Uger og Betalingen erlægges til Fuldmægtig Friderichsen, boende paa Kjøbenhavns Vesterbroe Nr. 52; hvilket herved bekjendtgjøres.
Berlingske Tidende, 1836-05-17
Kjøbenhavns Amts søndre Birk, den 7de Mai 1836. M. Frederichsen.
Berlingske Tidende, 1836-05-17
Efter passeret Forliig og Execution, bliver den Hr. Christen Jørgen Møller tilhørende, under Nyerup Bye, Tikjøb Sogn, Cronborg District, beliggende Gaard Qvistgaard, med underliggende Brunemarksgaard, samt Munkegaardsøe, med Jorder af Hartkorn 7 Tdr. 1 Skp. 1 1/2 Alb., derpaa værende Skov, og der nedlagte Udsæd, opbuden til Bortsalg ved 3de offentlige Auctioner, der afholdes: Tirsdagen d. 31te Mai d. A. hver Dags Middag Tirsdagen d. 14de Juni Klokken imellem Tirsdagen d. 20de Juni 11 og 1. De 2de første Auctioner paa Hr. Cancelliraad Birkedommer Meinigs Contoir i Nøddeboe, og 3die Auction paa Eiendommen, der agtes solgt. Gaardens Bygninger afgive en herskabelig Boepæl, med en behagelig Udsigt over Sundet, og Beliggenheden ved Landeveien imellem Helsingøer og Kjøbenhavn, en Miil fra førstnævnte Sted, gjør dette til et beqvemt og fordeelagtigt Afsætningsted for Gaardens Producter. Denne Bekjendtgjørelse tjener til Underretning, saavel for Lysthavende som Panthaverne, overeensstemmende med Placaten af 22de April 1817. Conditionerne, Vurderingsforretningen, Adkomstdocumenterne, med øvrige Eiendommen vedkommende Oplysninger, kunde forinden Auctionerne erfares hos Procurator Møller i Hillerød.
Berlingske Tidende, 1836-05-17
J Følge passeret Udpantning for resterende Skatter og Afgivter, bliver den under Matr. Nr. 218 ved Nakskov Sønder gades Port beliggende Gaard med alle tilhørende Bygninger samt Jordlodden Nr. 50 i Byens saakaldte Stormark bortsolgt ved 3de offentlige Auctioner, som afholdes paa Byens Raadstue, Mandagen den 20de Juni samt 4de og 18de Julii d. A., Formiddag Kl. 11. Hvilket herved bekjendtgjøres til Efterretning saavel for Pantecreditorer som Liebhavere, i Overeensstemmelse med Pl. 22de April 1817. Nakskov, den 11te Mai 1836. Hammerich.
Berlingske Tidende, 1836-05-17
Jfølge tagen Bestemmelse under Behandlingen af Kjøbmand Holstes Fallitbo, bliver den dette Bo tilhørende Gaard, Matr. Nr. 12-13 paa denne Byes Brogade, bestaaende af 22. Fag Forhuus og 20 Fag Baghuus, Muur- og Bindingsværk, med Tegltag, opbuden til Salg ved 3de Auctioner, Løverdagen den 28de Mai, 11te og 25de Juni førstkommende, hver Dags Formiddag Kl. 11, af hvilke Auctioner de 2de første afholdes paa mit Contoir, men den 3die i Gaarden selv. Gaarden ligger paa Byens Hovedgade, fordeelagtig for Handel, og i samme findes et complet Brænderi og en fortrinlig god Maltkjølle. Til Stedet hører en Frugt- og Urtehave paa circa 3 Skjepper Land og en Jordlod paa Byens Mark paa omtrent 4 Tønder Land. By og Herredscontoiret i Saxkjøbing, den 12te Mai 1836. Ravnkilde.
Berlingske Tidende, 1836-05-17
Den afdøde Gjestgiver Johan Peter Landmark tilhørende, udenfor Nyborg Landport under Nr. 7 beliggende Gaard samt de Stervboet tilhørende Jorder, blive opbudne til Salg ved 3 Auctioner, som holdes: førstkommende. Onsdagen den 8de Juni, 22de hver Dags Formiddag - 6te Juli. Kl. 11. De 2 første Auctioner afholdes paa Byens Raadstue, men 3die Auction i Stervboegaarden. Conditionerne ere forinden til Eftersyn paa mit Contoir. Nyborg Byfoged-Contoir, den 13de Mai 1836. Bierfreund.